Donald és három unokaöccse, Tiki, Niki és Viki Los Angeles közelében autókáznak. Egy idő után megelégelik a tömött autópályát, és letérnek egy csendes mellékútra. Donald a régi, a nagyvárosok és autóutak előtti Kaliforniáról kezd mesélni a gyerekeknek, melyet az 1848-ban kitört aranyláz örökre megváltoztatott. Nézelődés közben Donald figyelmetlenné válik, és a kacsák autóbalesetet szenvednek. Mikor magukhoz térnek, néhány helybéli indán körében találják magukat, akik ellátták őket. A törzs orvosságos embere gyógyfüves keveréket ad nekik, amit miután megisznak, ismét elveszítik eszméletüket.